Ritratt: Federica Giusti - Unsplash L-Enemalta qalet li għandha programm vast ta' xogħlijiet li qed isiru biex isolvu l-problema ta' vultaġġ li hawn f'numru ta' lokalitajiet. Il-kelliem tal-Enemalta qal lil Newsbook.com.mt li s-sena l-oħra saru 47 substations ġodda u hemm aktar minn 40 substations oħra ppjanati għal din is-sena. Huwa qal li dawn il-problemi tal-vultaġġ ilhom jeżistu għal numru ta' snin. Is-Sindku ta' San Lawrenz Noel Formosa tkellem ma' dan is-sit tal-aħbarijiet u qal li l-problema ta' vultaġġ tad-dawl ilha fil-lokalità għal dawn l-aħħar ħmistax-il sena. Fost il-lokalitajiet li tkellmu ma' dan is-sit tal-aħbarijiet dwar il-problema ta' vultaġġ kien hemm iż-Żurrieq, Ħal Safi, Gżira, Xgħajra, Xewkija, Ħad-Dingli, Ħal Għaxaq, Bormla, Imqabba, Naxxar, Ħal Qormi, Xagħra u Sannat. L-Enemalta se tkun qiegħda tagħmel żewġ substations ġodda f' Għajnsielem biex tlaħħaq maż-żieda fid-domanda tal-elettriku li hemm fil-lokalità. L-Enemalta qalet li sa' Ġunju għandhom ikunu lesti dawn is-substations. L-Enemalta b'soluzzjoni għar-residenti t'Għajnsielem Il-ġimgħa l-oħra Newsbook.com.mt żvela kif ċertu żoni fir-raħal ta' Għajnsielem qed ikollhom problema bil-vultaġġ tad-dawl speċjalment filgħaxijiet. Skont ir-residenti, din il-problema ilha għaddejja sena u nofs u saħansitra spiċċaw jagħżlu x'appliances jużaw għax m'għandhomx vultaġġ ta' dawl b'saħħtu, u anke jispiċċaw bla provvista tal-elettriku. "Irridu nagħżlu ninħaslux jew insajru; problema bil-vultaġġ" KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook